АҞӘА, жьҭаара 10 — Sputnik. Урыстәылатәи Афедерациа Адәныҟатәи аусқәа рминистр Сергеи Лавров аҳәамҭа ҟаиҵеит Урыстәылеи Америкеи реизыҟазаашьақәа шььаҭанкыла рҽеиҭаркит ҳәа.
Москва акраамҭа аҽынкылара аанарԥшуан Вашингтон аганахьала, аха уажәы урҭ реизыҟазаашьақәа шььаҭанкыла рҽеиҭаркит, иҳәеит Урыстәылатәи Афедерациа Адәныҟатәи аусқәа рминистр Сергеи Лавров Актәи аканал аинтервиу аҭо.
"Ҳара акраамҭа иааҳарԥшуан америкаа "астратегиатә ҽынкылара" ҳәа изышьҭо. Аиаша уҳәозар Украина апроблема цәырҵаанӡагьы америкаа ҳара ҳганахь ирымаурҽхәартә ахаарԥшра иаҟәыҵхьан", — иҳәеит аминистр.